[pic] | EVROPSKA KOMISIJA |

Bruselj, 17.12.2009

COM(2009)701 konč.

2009/0186 (NLE)

Predlog

SKLEP SVETA

o sklenitvi Sporazuma med Evropsko unijo in Avstralijo o obdelavi in posredovanju podatkov iz evidence podatkov o potnikih (PNR) Evropske unije s strani letalskih prevoznikov avstralski Carinski službi

OBRAZLOŽITVENI MEMORANDUM

- Svet za pravosodje in notranje zadeve je 30. junija 2008 pooblastil predsedstvo Sveta Evropske unije za podpis sporazuma med Evropsko unijo in Avstralijo o obdelavi in posredovanju podatkov iz evidence podatkov o potnikih (PNR) Evropske unije s strani letalskih prevoznikov avstralski Carinski službi. Pogodbenici sta Sporazum podpisali 30. junija 2008 in je v začasni uporabi od tega datuma dalje.

- Carinska služba je z avstralsko zakonodajo o mejni zaščiti pooblaščena, da oceni tveganje na podlagi podatkov iz evidence imen letalskih potnikov mednarodnih letalskih prevoznikov pred njihovim prihodom v Avstralijo. Cilj te zakonodaje, ki zlasti udejanja vladni volilni program iz leta 2001 o izboljšanju nacionalne varnosti, je okrepiti varnost ozemlja in meja Avstralije.

- Glavni namen Sporazuma je zagotoviti izmenjavo podatkov o evropskih potnikih, imenovanih tudi evidenca imen letalskih potnikov, avstralski Carinski službi, na podlagi katerih ta služba oceni, kolikšno tveganje bi potnik lahko predstavljal za avstralsko varnost.

- V tem okviru Sporazum zagotavlja pravno podlago za izmenjavo podatkov, pomembnih z vidika kazenskega pregona, med EU in Avstralijo za boj proti terorizmu in z njim povezanim oblikam mednarodnega kriminala, vključno z organiziranim kriminalom, v tem primeru podatkov o evidenci imen letalskih potnikov, ter s tem pravno varnost za letalske prevoznike, potnike in organe za varstvo podatkov, ob zagotavljanju varstva zasebnosti državljanov in njihove fizične varnosti. Sporazum EU poleg tega omogoča enotno uporabo tega pristopa po vsej Evropski uniji za zagotovitev spoštovanja pravice posameznikov do zasebnosti in preprečevanje izkrivljanja konkurence med letalskimi prevozniki.

****

- Namen Sporazuma je boj proti terorizmu in njegovo preprečevanje ob spoštovanju temeljnih pravic, zlasti varstva osebnih podatkov. Cilj Sporazuma med Evropsko unijo in Avstralijo o obdelavi in posredovanju podatkov iz evidence podatkov o potnikih (PNR) Evropske unije s strani letalskih prevoznikov avstralski Carinski službi je zagotoviti polno spoštovanje temeljnih pravic iz člena 6 Pogodbe o Evropski uniji ter načel sorazmernosti in nujnosti v zvezi s pravico do spoštovanja zasebnega in družinskega življenja in z varstvom osebnih podatkov, kot določata člena 7 in 8 Listine Evropske unije o temeljnih pravicah.

- Člen 218(6)(a) Pogodbe o delovanju Evropske unije določa, da pri sporazumih na področjih, za katera velja redni zakonodajni postopek, Svet sprejme sklep o sklenitvi sporazuma po odobritvi Evropskega parlamenta.

****

- Komisija zato priporoča, naj Svet po odobritvi Evropskega parlamenta sprejme sklep o sklenitvi Sporazuma med Evropsko unijo in Avstralijo o obdelavi in posredovanju podatkov iz evidence podatkov o potnikih (PNR) Evropske unije s strani letalskih prevoznikov avstralski Carinski službi.

2009/0186 (NLE)

Predlog

SKLEP SVETA

z dne [xx.xx.2010]

Sporazum med Evropsko unijo in Avstralijo o obdelavi in posredovanju podatkov iz evidence podatkov o potnikih (PNR) Evropske unije s strani letalskih prevoznikov avstralski Carinski službi

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 82(1)(d) in člena 87(2)(a), v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta[1],

ob upoštevanju naslednjega:

1. Svet je 28. februarja 2008 sklenil pooblastiti predsedstvo, ki mu pomaga Komisija, da začne pogajanja o dolgoročnem Sporazumu med Evropsko unijo in Avstralijo o obdelavi in posredovanju podatkov iz evidence podatkov o potnikih (PNR) Evropske unije s strani letalskih prevoznikov avstralski Carinski službi.

2. V skladu s Sklepom Sveta 2008/651/SZVP/PNZ z dne 30. junija 2008[2] je bil Sporazum med Evropsko unijo in Avstralijo o obdelavi in posredovanju podatkov iz evidence podatkov o potnikih (PNR) Evropske unije s strani letalskih prevoznikov avstralski Carinski službi s pridržkom njegove poznejše sklenitve podpisan dne … .

3. V skladu s členom 15(2) Sporazuma se njegove določbe uporabljajo začasno, od datuma njegovega podpisa dalje.

4. Sporazum še ni bil sklenjen. Lizbonska pogodba je začela veljati 1. decembra 2009, zato postopke, ki jih mora s tem v zvezi opraviti Evropska unija, ureja člen 218 Pogodbe o delovanju Evropske unije.

5. Sporazum je treba skleniti.

6. [V skladu s členom 3 Protokola o stališču Združenega kraljestva in Irske glede območja svobode, varnosti in pravice, ki je priložen k Pogodbi o Evropski uniji in Pogodbi o delovanju Evropske unije, Združeno kraljestvo in Irska sodelujeta pri sprejetju tega sklepa.]

7. V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, zato Sporazum zanjo ni zavezujoč niti se v njej ne uporablja –

SPREJEL NASLEDNJI SKLEP:

Člen 1

Sporazum med Evropsko unijo in Avstralijo o obdelavi in posredovanju podatkov iz evidence podatkov o potnikih (PNR) Evropske unije s strani letalskih prevoznikov avstralski Carinski službi[3] je s tem sklenjen.

Besedilo Sporazuma je priloženo temu sklepu.

Člen 2

Predsednik Sveta imenuje osebo, pristojno, da v imenu Evropske unije izmenja listine o odobritvi iz člena 15 Sporazuma, s čimer bo izraženo soglasje Evropske unije, da jo ta sporazum zavezuje.

Člen 3

Ta sklep začne veljati na dan sprejetja. Objavi se v Uradnem listu Evropske unije .

Datum začetka veljavnosti Sporazuma se objavi v Uradnem listu Evropske unije .

V Bruslju,

Za Svet

Predsednik […]

PRILOGA

.

[1] UL C […], […], str. […].

[2] UL L 213, 8.8.2007, str. 47.

[3] UL L 213, 8.8.2007, str. 49.